Kinilala si Marian Rivera bilang Most Influential Female Endorser of the Year sa ginanap na 9th Eduk Circle Awards.
"Thank you @edukcircle for choosing me as one of the most influential female endorser of the year. ????" inihayag ni Marian sa kaniyang Instagram.
Ito ang ikaapat na parangal na natanggap ni Marian mula sa institusyon.
Kabi-kabila ang mga ini-endorso ni Marian kabilang na ang mga damit at accessories na gawang Pinoy, mga skin care, fashion at cosmetic items, isang shopping mall at isang milk brand.
Ang EdukCircle -International Center for Communication Studies (ICCS) ay isang institusyon na nagbibigay ng pagkakataon para sa "advancement and essential evaluation of communication practices in different academic fields." — Jamil Santos/DVM, GMA News